Vaigeliškės
Vaigeliškės – kaimas Vilniaus rajono savivaldybės vakaruose, 6 km nuo Sudervės, prie kelio  171  Bukiškis–Sudervė–Dūkštos . Įsikūręs šalia Vaigalės. Nuo 2009 iki 2023 buvo seniūnaitijos centru. 1988 metais prijungtas Gvaltų kaimas. Šiaurėje ir vakaruose plyti Dūkštų miškas, yra Neries regioninis parkas. Gamtos paminklas – ąžuolas Vaigeliškių karalius. Vakaruose plyti apipinti legendomis Latviškių laukai, mitologinis Latviškių akmuo su Marijos pėda.